Armin Karu

Armin Karu (sündinud 31. juulil 1965) on eesti ettevõtja.

Karu kuulus Olympic Entertainment Groupi suuromanikuna Eesti rikkaimate eraisikutest aktsionäride hulka. Talle kuulub ka hulk kinnisvara- ja muid ettevõtteid. Ajaleht Äripäev hindas 2015. aastal tema vara väärtuseks 152 miljonit eurot ja pidas teda sellega Eestis rikkuselt 6. inimeseks.Rikaste TOP sai uue võitja Äripäev, 29. september 2015 2025. aastal oli tema varade väärtus Äripäeva hinnangul 169,9
miljonit eurot ning ta paigutus sellega edetabelis 29. kohale."Rikaste TOP: miljardär vallutas esikoha uue rekordiga" Äripäev, 10. september 2025

Haridus

Ta lõpetas 1985. aastal Tallinna 1. Õhtukeskkooli. 2005. aastal lõpetas ta Haaga Instituudi kutsekõrgkooli (MBA) Soomes.

Ametikäik

Ta oli pärast keskkooli lõppu lühikest aega Draamateatris lavatööline. 1987–1988 töötas ta kooperatiiv Graafis. 1988–1993 oli ta tootmiskooperatiivi E.G.O. aseesimees. 1993–2008 oli ta aktsiaseltsi Olympic Casino Groupi juhatuse esimees. Alates 1995 on ta aktsiaseltsi Kungla Investeeringud juhatuse esimees. 1999–2008 oli ta AS Olympic Entertainment Group juhatuse esimees, alates 2008 samas nõukogu esimees. 2003 asutas ta oma investeeringute juhtimiseks OÜ HansaAssetsi, kus ta on nii juhataja kui ka ainuomanik ja millele kuulub enam kui pool Olympicu aktsiatest.

Alates 23. oktoobrist 2006 on Baltimaade suurim kasiinokontsern Olympic Entertainment Group noteeritud Balti börsil. Ettevõtte esimene börsipäev on seni Eesti kõigi aegade edukaim: aktsia kallines viiendiku võrra: 73-krooniselt märkimishinnalt 87,63 kroonini. Sellega tõusis Karu Eesti rikkaimaks aktsionäriks. Ka kogu aktsiaemissioon oli Eesti edukaim: aktsia märgiti 7 korda üle."Kes? Mis? Kus?" 2008, lk 292

Ajaleht Äripäev valis Karu 2006. aasta tegijaks."Kes? Mis? Kus?" 2008, lk 298

1. märtsil 2007 omandas Karu 250,2 miljoni krooni eest 11 kasiinot haldava kasiinoketi Kristiine Kasiinod."Kes? Mis? Kus?" 2008, lk 304

TV3 saatesarjas "Mantlipärija" otsis Karu endale töötajat, kelle aastapalk oleks miljon krooni."Kes? Mis? Kus?" 2008, lk 433

 Poliitiline ja ühiskondlik tegevus 

Armin Karu on alates 2019. aastast toetanud Reformierakonda, annetades erakonnale viie aasta jooksul kokku 150 000 eurot. 2025. aastal tegi ta oma esimese annetuse Isamaale summas 10 000 eurot.

Alates 1997 on Karu Eesti Hasartmängude Korraldajate Liidu juhatuse liige. Alates 2002 on ta Tabasalu Looduspargi juhatuse liige ja alates 2003 Suurte Tegude Fondi juhatuse liige.

 Tunnustus 

 2008 Eesti Kultuurkapitali audiovisuaalse kunsti sihtkapitali aastapreemia (isikliku panuse eest Eesti filmikunsti)
2017 aasta kultuurisõber

Isiklikku

Karu oskab eesti, inglise, soome ja vene keelt.

Tema hobid on merendus, metsajooks, mootorsaanisõit ja tennis.

Armin Karul on kolm last: Ines, Erik ja Kati."Armin Karu põrutab täiskäigul edasi" Äripäev, 20. oktoober 2006

Tema isa oli TTÜ õppejõud Jaan Karu, ema oli filmimonteerija Tiiu Karu.

Viited

Välislingid
Arvamus: kui hr Karu müüb, palun börsiteadet
 "Armin Karu põhjendas Olympicu müüki riskijulguse kadumisega" ERR, 16. mai 2018

Kategooria:Eesti ettevõtjad
Kategooria:Sündinud 1965